Μητρώο Πιστοποιημένων Εκτιμητών Υπουργείου Εθνικής Οικονομίας και Οικονομικών
Προκειμένου περί φυσικών προσώπων, το φυσικό πρόσωπο συνδέεται με κωδικούς taxisnet στην πλατφόρμα, συμπληρώνει και υποβάλλει την αίτηση εγγραφής στο Μητρώο Πιστοποιημένων Εκτιμητών, η οποία θα πρέπει να συνοδεύεται από βιογραφικό σημείωμα. Προκειμένου περί νομικών προσώπων, ο νόμιμος εκπρόσωπος συνδέεται με τους κωδικούς taxinet του νομικού προσώπου, συμπληρώνει και υποβάλλει την αίτηση εγγραφής στο Μητρώο Πιστοποιημένων Εκτιμητών.
Σε έκτακτη περίπτωση που η υποβολή της αίτησης εγγραφής γίνεται μέσω ηλεκτρονικού ταχυδρομείου (e-mail) απαιτείται ψηφιακή υπογραφή ή με Υπ. Δήλωση (gov.gr) που θα βεβαιώνει την γνησιότητα της υπογραφής και την ακρίβεια αυτής.
Προκειμένου περί νομικών προσώπων: Οι υπεύθυνοι εκτιμήσεων που ορίζονται από τα νομικά πρόσωπα και οι οποίοι είναι οι μόνοι αρμόδιοι να διενεργούν εκτιμήσεις για λογαριασμό του νομικού προσώπου, θα πρέπει απαραίτητα να είναι εγγεγραμένα μέλη του Μητρώου Πιστοποιημένων Εκτιμητών του Υπουργείου Οικονομικών.
Ο αιτών θα πρέπει να διαθέτει κωδικούς taxisnet.
Ο αιτών θα πρέπει να είναι απόφοιτος τριτοβάθμιας εκπαίδευσης.
Ενημέρωση/Ανάρτηση εγγράφου μέσω Πληροφοριακού Συστήματος
Η διαδικασία αφορά στην εγγραφή στο Μητρώο πιστοποιημένων εκτιμητών Δημοσίου, όσων εκπονούν εκτιμήσεις με σκοπό την προστασία της δημόσιας περιουσίας και το δημόσιο συμφέρον. Με το εν λόγω Μητρώο επιτυγχάνεται η δημοσιοποίηση των πληροφοριακών στοιχείων των πιστοποιημένων εκτιμητών.
Φορολογική ενημερότητα του φυσικού / νομικού προσώπου από την ημεδαπή φορολογική αρχή
Αποδεικτικά έγγραφα από τα οποία προκύπτει ότι υφίσταται σχέση εργασίας ή παροχής υπηρεσιών μεταξύ του νομικού προσώπου και των πιστοποιημένων εκτιμητών, οι οποίοι είναι οι μόνοι αρμόδιοι να διενεργούν εκτιμήσεις για λογαριασμό του νομικού προσώπου, στους συγκεκριμένους κλάδους στους οποίους δραστηριοποιούνται ως εγγεγραμμένοι στο μητρώο πιστοποιημένων εκτιμητών. Εναλλακτικά: Α. Συμβάσεις εργασίας ορισμένου χρόνου. Β. Συμβάσεις εργασίας αορίστου χρόνου. Γ. Συμφωνητικά Δ. Ιδρυτικά ή άλλα έγγραφα.
Επικυρωμένο αντίγραφο του ιδρυτικού του εγγράφου του νομικού προσώπου ή τυχόν τροποποιητικού αυτού, από το οποίο να προκύπτει ότι στον σκοπό του προβλέπεται η παροχή εκτιμητικών υπηρεσιών.
Πιστοποιητικό περί μη πτώχευσης από το Πρωτοδικείο εκδοθέν εντός των τελευταίων τριών (3) μηνών πριν από την υποβολή της αίτησης.
Πιστοποιητικό καλής λειτουργίας από το Γενικό Εμπορικό Μητρώο (ΓΕΜΗ) εκδοθέν εντός των τελευταίων τριών (3) μηνών πριν από την υποβολή της αίτησης.
Αντίγραφο ποινικού μητρώου γενικής χρήσης
Ασφαλιστική ενημερότητα του φυσικού / νομικού προσώπου από τον ημεδαπό ασφαλιστικό τους φορεά.
Αποδεικτικό ατομικού λογαριασμού ασφάλισης (ένσημα), για τα φυσικά πρόσωπα που παρέχουν εξαρτημένη εργασία.
Αποδεικτικό ατομικού λογαριασμού ασφάλισης και Αποδεικτικό ασφαλιστικής ενημερότητας, για τα φυσικά πρόσωπα που παρέχουν εξαρτημένη εργασία και παράλληλα ασκούν ανεξάρτητη οικονομική δραστηριότητα ή παρέχουν έργο,
Πιστοποιητικό από αρμόδιο φορέα διαπιστευμένο κατά ISO/IEC 17024, από το Ε.ΣΥ.Δ. ή από σύστημα διαπίστευσης - μέλος της EA-MLA, μέσω διαδικασίας εξετάσεων, συνοδευόμενο από πτυχίο τριτοβάθμιας εκπαίδευσης.
Πιστοποιητικό από επαγγελματική εκτιμητική ένωση ή από εκτιμητικό οργανισμό που πληρούν τις προϋποθέσεις της παρ. 2 του άρθρου 3 του π.δ. 38/2010, συνοδευόμενο από πτυχίο τριτοβάθμιας εκπαίδευσης.
Πιστοποιητικό από επαγγελματική εκτιμητική ένωση ή από εκτιμητικό οργανισμό που πληρούν τις προϋποθέσεις της ιδιότητας του μέλους της Ευρωπαϊκής Ομάδας Εκτιμητικών Οργανισμών (The European Group of Valuers` Associations - TEGoVA) για χορήγηση της επαγγελματικής αναγνώρισης Recognised European Valuer (REV), συνοδευόμενο από πτυχίο τριτοβάθμιας εκπαίδευσης.
Πιστοποιητικό νόμιμης άσκησης του επαγγέλματος του εκτιμητή σε οποιοδήποτε κράτος μέλος της Ευρωπαϊκής Ένωσης ή σε τρίτο κράτος σύμφωνα με την αρχή της αμοιβαιότητας.
Βεβαίωση με υπογραφή και σφραγίδα εργοδότη - πιστοποιημένου εκτιμητή, εγγεγραμμένου στο μητρώο πιστοποιημένων εκτιμητών, με αιτιολογία την εκπόνηση εκτιμήσεων του αντίστοιχου κλάδου στην ημεδαπή, συνοδευόμενη από σχετική σύμβαση εργασίας σε ισχύ, κατά τα τελευταία δύο (2) έτη.
Δελτία παροχής υπηρεσιών, με αιτιολογία την εκπόνηση δέκα (10) τουλάχιστον εκτιμήσεων του αντίστοιχου κλάδου στην ημεδαπή, ή τις ίδιες τις εκτιμήσεις υπογεγραμμένες από τον ενδιαφερόμενο, κατανεμημένες ομοιόμορφα, κατά τα τελευταία δύο (2) έτη.
Η φορολογική ενημερότητα πρέπει να ανανεώνεται και να υποβάλλεται με ευθύνη του φυσικού / νομικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Τα αποδεικτικά έγγραφα εργασίας πρέπει να ανανεώνονται και να επανυποβάλλονται με ευθύνη του νομικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Το πιστοποιητικό περί μη πτώχευσης πρέπει να ανανεώνεται και να υποβάλλεται με ευθύνη του νομικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Το πιστοποιητικό καλής λειτουργίας πρέπει να ανανεώνεται και να υποβάλλεται με ευθύνη του νομικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Για τα φυσικά πρόσωπα που ασκούν ανεξάρτητη οικονομική δραστηριότητα ή παρέχουν έργο. Το δικαιολογητικό πρέπει να ανανεώνεται και να υποβάλλεται με ευθύνη του φυσικού / νομικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Το δικαιολογητικό πρέπει να ανανεώνεται και να υποβάλλεται με ευθύνη του φυσικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Τα δικαιολογητικά πρέπει να ανανεώνεται και να υποβάλλεται με ευθύνη του φυσικού προσώπου, εντός του πρώτου τριμήνου εκάστου ημερολογιακού έτους, στην αρμόδια διοικητική αρχή.
Τα φυσικά πρόσωπα δηλώνουν : "Α. Την πληρότητα, ακρίβεια και εγκυρότητα του συνόλου των δικαιολογητικών της από …./…./….. υποβληθείσας αίτησης εγγραφής του στο Μητρώο Πιστοποιημένων Εκτιμητών του Υπουργείου Οικονομικών. Β. Ότι παρέχω τη ρητή και ανεπιφύλακτη συγκατάθεσή του για την πρόσβαση, αρχειοθέτηση και επεξεργασία των προσωπικών μου δεδομένων, που υποβάλλονται στα δικαιολογητικά εγγραφής και παραμονής μου στο Μητρώο Πιστοποιημένων Εκτιμητών, από την αρμόδια διοικητική αρχή, με σκοπό αφενός τη δημοσίευση στην ιστοσελίδα του Υπουργείου Οικονομικών των σχετικών πληροφοριακών στοιχείων και αφετέρου την εξυπηρέτηση του δημοσίου συμφέροντος, στο πλαίσιο της τήρησης της παρ. Γ του ν. 4152/2013, όπως ισχύει και του Κανονισμού (ΕΕ) 679/2016(L 119). Γ. Ότι εφαρμόζω τα εκτιμητικά πρότυπα (ευρωπαϊκά ή διεθνή) κατά τη διενέργεια εκτιμήσεων δεσμεύομαι για την πιστή τήρηση του κώδικα δεοντολογίας της υποπαρ. Γ.8. του ν. 4152/2013 όπως ισχύει." Για τα νομικά πρόσωπα : 1. Ο νόμιμος εκπρόσωπος δηλώνει : "Α) την πληρότητα, ακρίβεια και εγκυρότητα του συνόλου των δικαιολογητικών καθώς και Β) τη ρητή και ανεπιφύλακτη συγκατάθεσή μου για τη πρόσβαση και αρχειοθέτηση των προσωπικών μου δεδομένων (Κανονισμού (ΕΕ) 679/2016 (L 119))." 2. Ο αρμόδιος εκτιμήσεων δηλώνει : "παρέχω τη ρητή και ανεπιφύλακτη συγκατάθεσή μου για την πρόσβαση, αρχειοθέτηση και επεξεργασία των προσωπικών μου δεδομένων, που υποβάλλονται στα δικαιολογητικά εγγραφής και παραμονής του νομικού προσώπου στο Μητρώο Πιστοποιημένων Εκτιμητών, από την αρμόδια διοικητική αρχή με σκοπό αφενός τη δημοσίευση στην ιστοσελίδα του Υπουργείου Οικονομικών των σχετικών πληροφοριακών στοιχείων και αφετέρου την εξυπηρέτηση του δημοσίου συμφέροντος, στο πλαίσιο της τήρησης της παρ. Γ και του Κανονισμού (ΕΕ) 679/2016 (L 119).
Πρόκειται για υπεύθυνη δήλωση, η οποία πρέπει να ανανεώνεται και να επανυποβάλεται με πρωτοβουλία και ευθύνη του ενδιαφερομένου, εντός του πρώτου τριμήνου εκάστου ημερολογιακού έτους και με την οποία δηλώνει : " Γ. Ότι δεν έχουν επιβληθεί σε εμένα πειθαρχικές ποινές που αναστέλλουν ή εμποδίζουν την άσκηση του επαγγέλματός μου, ότι δεν υπάγομαι στο άρθρο 31 του ν. 3528/2007 (Α` 26) περί απασχόλησης δημοσίου υπαλλήλου, ή ότι υπάγομαι σε αυτό και μου έχει χορηγηθεί άδεια για την άσκηση του επαγγέλματος μου πιστοποιημένου εκτιμητή, ως μέλος του μητρώου πιστοποιημένων εκτιμητών, ότι δεν υπάγομαι στο άρθρο 16 του ν. 3863/2010 (Α` 115), περί απασχόλησης συνταξιούχου, ή ότι υπάγομαι σε αυτό και το τηρώ ανεπιφύλακτα, όπως κάθε φορά ισχύει."
Οι τίτλοι σπουδών της αλλοδαπής πρέπει να είναι αναγνωρισμένοι από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (ΔΟΑΤΑΠ) του ν. 3328/2005 (Α 80), ή από την αρμόδια αρχή για την εφαρμογή του π.δ. 38/2010 (Α` 78). Η κάρτα επιτήρησης πρέπει να υποβάλλεται στην αρμόδια διοικητική αρχή μέσα σε προθεσμία που δεν υπερβαίνει τους τρείς (3) μήνες από τη λήξη της και σε κάθε περίπτωση εντός του πρώτου τριμήνου εκάστου ημερολογιακού έτους.
Το πιστοποιητικό συνοδεύεται από πτυχίο τριτοβάθμιας εκπαίδευσης καθώς και από ετήσια κάρτα επιτήρησης.
Κατ εξαίρεση, κατά το χρονικό διάστημα που το πληροφοριακό σύστημα τίθεται εκτός λειτουργίας, οι αιτήσεις εγγραφής διεκπεραιώνονται μέσω ηλεκτρονικού ταχυδρομείου στις διευθύνσεις: registry.surveyors@minfin.gr και dmacroeco@minfin.gr
Ρυθμίσεις για το Μητρώο Πιστοποιημένων Εκτιμητών - Τροποποίηση της παρ. Γ του άρθρου πρώτου του ν. 4152/2013
Ρυθμίσεις σχετικά με το επάγγελμα του εκτιμητή (τροποποιήσεις των ν. 4223/2013 & 4152/2013).
Ρυθμίσεις σχετικά με ΕΟΜΜΕΧ Α.Ε. και πιστοποιημένους εκτιμητές (τροποποιήσεις της Παραγράφου Γ' του ν.4152/2013).
Ρυθμίσεις για την παροχή εκτιμητικών υπηρεσιών.
Στο άρθρο 34 περιγράφονται οι αρμοδιότητες της Διεύθυνσης Μακροοικονομικής Πολιτικής και Προβλέψεων όπως αυτές κατανέμονται στα Τμήματα που τη διαρθρώνουν.
Αφορά την καταγραφή και αξιολόγηση των συνόλων εγγράφων, πληροφοριών και δεδομένων της Γενικής Γραμματείας Οικονομικής Πολιτικής του Υπουργείου Οικονομικών, σε εφαρμογή των διατάξεων του Ν. 4305/2014, σχετικά με την "Ανοικτή διάθεση και περαιτέρω χρήση εγγράφων, πληροφοριών και δεδομένων του δημοσίου τομέα".
Θέσπιση Κώδικα Δεοντολογίας Πιστοποιημένων Εκτιμητών Αρ.Πραξης:19928/292
Λειτουργία Ολοκληρωμένου Πληροφοριακού Συστήματος Μητρώου Πιστοποιημένων Εκτιμητών
Εγγραφή στο Μητρώο Πιστοποιημένων Εκτιμητών, Πειθαρχικό Συμβούλιο Πιστοποιημένων Εκτιμητών - Τροποποίηση υποπαρ. Γ.2, τροποποίηση υποπαρ. Γ.9 και αντικατάσταση υποπαρ. γ.10 άρθρου πρώτου ν. 4152/2013.
Αίτηση θεραπείας ή ιεραρχική προσφυγή κατά το άρθρο 24 του ν. 2690/1999. Ο ενδιαφερόμενος μπορεί να ζητήσει, είτε από τη διοικητική αρχή, η οποία εξέδωσε την πράξη, την ανάκληση ή την τροποποίησή της (αίτηση θεραπείας), είτε από την αρχή η οποία προΐσταται εκείνης που εξέδωσε την πράξη, την ακύρωσή της (ιεραρχική προσφυγή). Η διοικητική αρχή στην οποία υποβάλλεται η σχετική αίτηση οφείλει να γνωστοποιήσει στον ενδιαφερόμενο την απόφασή της για την αίτηση αυτή, το αργότερο μέσα σε τριάντα (30) ημέρες, εκτός εάν από ειδικές διατάξεις προβλέπεται διαφορετική προθεσμία.
Ο αρμόδιος υπάλληλος ελέγχει την αίτηση μαζί με τα απαιτούμενα δικαιολογητικά και στη συνέχεια το προωθεί μέσω της πλατφόρμας σε 2ο εισηγητή
Ο αρμόδιος υπάλληλος ελέγχει την αίτηση μαζί με τα απαιτούμενα δικαιολογητικά.
Μετά τον έλεγχο των δικαιολογητικών ο υπάλληλος προωθεί το αίτημα προς τον προϊστάμενο του τμήματος.
Μετά τον έλεγχο των δικαιολογητικών ο προϊστάμενος του Τμήματος εισηγείται προς το Προϊστάμενο Διεύθυνσης.
Το αίτημα απορρίπτεται και καταγράφονται οι λόγοι της απόρριψής στο ηλεκτρονικό αίτημα.
Με την ολοκλήρωση της εγγραφής/ανάρτησης του νέου μέλους, η αίτηση μαζί με τα απαιτούμενα δικαιολογητικά αρχειοθετείται ηλεκτρονικά στη καρτέλα του μέλους.
Ο ενδιαφερόμενος εισάγει τους κωδικούς taxisnet στην ψηφιακή πλατφόρμα του και μετά την ταυτοποίησή του οδηγείται στην αίτηση εγγραφής στο μητρώο.
Με την οριστική υποβολή της η αίτηση εγγραφής λαμβάνει αυτόματα αριθμό αιτήματος.
Ο προϊστάμενος της Διεύθυνσης εγκρίνει το αίτημα εγγραφής και το προωθεί προς τον αρμόδιο ανάρτησης.
Ο αρμόδιος ανάρτησης δημιουργεί την καρτέλα του νέου μέλους του μητρώου και καταχωρεί όλα τα απαιτούμενα πληροφοριακά στοιχεία.
Η υπηρεσία ενημερώνει τηλεφωνικά τον αιτούντα και στις δύο περιπτώσεις (έγκρισης, απόρριψης).
Έλεγχος τυπικών και ουσιαστικών προσόντων από 1ο εισηγητή
Έλεγχος τυπικών και ουσιαστικών προσόντων από 2ο εισηγητή
Είσοδος και αυθεντικοποίηση του ενδιαφερόμενου μέσω κωδικών taxisnet
Πληροφορίες για Μητρώο Πιστοποιημένων Εκτιμητών